Arbeidskrav+Foto

===Oppgavebesvarelse ===

Bilder på Kunst og Håndverkskonferansen 2012

Lag en bildeserie på 7 bilder med tema «Arkitektur». Det viktigste med oppgaven er å benytte det vi har lært om den tekniske siden ved fotografering. Ha et bevisst forhold til blenderåpning, lukkertid og iso-verdi.
 * Oppgavetekst: **

Et bilde av en bygning forandrer seg etter hvor vi står, hvilket kamerautsnitt vi velger (med kameraet ser vi «firkanter» fra virkeligheten – firkanten kan endres ved å zoome eller flytte på oss), og ikke minst lyset. Noen av disse elementene har vi kontroll over, andre må vi gjøre det beste ut av. De fleste av oss kan ikke velge å bruke helikopter for å stå der vi vil og ta bildet, vi kan heller ikke vente veldig lenge på riktig lys.

En bildeserie er flere bilder som har noe med hverandre å gjøre. Tenk at de sammen skal utfylle hverandre på veien mot å få frem den idéen eller tanken du ønsker å formidle. Fellesskapet mellom dem kan være konkret eller abstrakt. Fellesskapet kan like gjerne være forskjeller som likheter bildene imellom.

I bilder av arkitektur vil «form» vanligvis være sentralt. Et bymiljø er en kompleks samling av mange enkle former. Finn et system og en orden i bildene. Da er det lettere å få dem til å fungere. I denne sammenhengen er fotografiets evne til å avgrense en rute fra virkeligheten viktig.

Bildene skal klargjøres i Gimp. Gjør rede for hva som er gjort etter at bildet er tatt. Reflekter rundt problemstillinger både knyttet til teknisk utførelse, motivvalg og komposisjon. Bildene lagres i «.jpg» format – «kvalitet 12». Lengste bildekant skal være 1000 pixler.

Fotograferingen og etterarbeidet vurderes samlet


 * Følgende emneområder berøres/inngår i oppgaven **

- kunst som utgangspunkt for eget skapende arbeid - teknikker, virkemidler og uttrykk innen digitale verktøy og medier, foto, film


 * Læringsutbytte **

- kan reflektere over egen faglig utøvelse og justere denne under veiledning - kan beherske relevante faglige verktøy, teknikker og uttrykksformer


 * Vurderingskriterier: **

Evne til å oppnå ønsket resultat gjennom teknisk utførelse Evne til god formidling med foto som medium Evne til refleksjon rundt eget arbeid